Obec Melčice-Lieskové v spolupráci so spoločnosťou Marius Pedersen a. s. pristupuje k dodatočnému značeniu smetných nádob formou čipu. Značenie zberných nádob určených na zber zmesového komunálneho odpadu sa uskutoční v termíne od 30.09.2024 do 04.10.2024 t. j. počas celého budúceho týždňa. Z uvedeného dôvodu Vás žiadame o súčinnosť a umožnenie prístupu k nádobám tým, že v uvedenom termíne vyložíte a sprístupníte nádoby už v pondelok 30.09.2024. Žiadame Vás , aby ste zberné nádoby ponechali voľne prístupné na verejnom priestore až do doby, kým nádoba bude označená čipom. Ďalej žiadame občanov, ktorí používajú na zber komunálneho odpadu iba kovovú nádobu, aby sa bezodkladne nahlásili na tunajšom obecnom úrade, stačí telefonicky na tel. č. 032/64 90298, 0911 023 510. Ďakujeme Vám všetkým za spoluprácu.